
Ministru kabineta rīkojums Nr. 244
Rīgā 2024. gada 9. aprīlī (prot. Nr. 14 6. §)
Par valstij piekrītošā nekustamā īpašuma "Gusti" Praulienas pagastā, Madonas novadā, nodošanu Madonas novada pašvaldības īpašumā
· 1. Saskaņā ar Zemes pārvaldības likuma 17. panta sesto daļu un Civillikuma 968. pantu saglabāt valsts īpašumā un nodot sabiedrības ar ierobežotu atbildību "Publisko aktīvu pārvaldītājs Possessor" valdījumā nekustamo īpašumu "Gusti" (nekustamā īpašuma kadastra Nr. 7086 014 0176) – zemes vienību (zemes vienības kadastra apzīmējums 7086 014 0229) 1,9 ha platībā – Praulienas pagastā, Madonas novadā.
· 2. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" nodot šā rīkojuma 1. punktā minēto nekustamo īpašumu kopā ar valstij piekrītošo nekustamo īpašumu "Gusti" – dzīvojamo māju (būves kadastra apzīmējums 7086 014 0176 002) un saimniecības ēku (būves kadastra apzīmējums 7086 014 0176 003) – Praulienas pagastā, Madonas novadā (turpmāk abi nekustamie īpašumi kopā – nekustamais īpašums), bez atlīdzības Madonas novada pašvaldības īpašumā, lai saskaņā ar Pašvaldību likuma 4. panta pirmās daļas 10. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem mājokļa jautājumu risināšanā.
· 3. Madonas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 2. punktā minētās funkcijas īstenošanai.
· 4. Pilnvarot Madonas novada pašvaldību parakstīt nostiprinājuma lūgumu par īpašuma tiesību nostiprināšanu zemesgrāmatā valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 5. Madonas novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 5.1. nostiprināt īpašuma tiesības uz nekustamo īpašumu zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā vienlaikus ar pašvaldības īpašuma tiesību nostiprināšanu;
· 5.2. norādīt, ka īpašuma tiesības nostiprinātas uz laiku, kamēr pašvaldība nodrošina šā rīkojuma 2. punktā minētās funkcijas īstenošanu;
· 5.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 6. Šā rīkojuma 5.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

